අධිකරණයෙන් දඩ නියම වූ විත්තිකරුවකුගේ මව්පියන්ගෙන් රුපියල් 2000 ක් බලෙන් ලබා ගැනීමට උත්සාහ කළේ යැයි රක්ෂිත බන්ධනාගාරගත කර සිටි වැලිකඩ රක්ෂිත බන්ධනාගාරයේ නියාමකවරයෙකු රුපියල් ලක්ෂයක ඇප මත මුදාහරින ලෙස ගල්කිස්ස ප්‍රධාන මහේස්ත්‍රාත් නිරෝෂා ප්‍රනාන්දු මහත්මිය නියෝග කළාය.ඊයේ 4 දින අධිකරණයට ඉදිරිපත් කර සිටි සැකකරු චන්ද්‍රදාස ගුණවර්ධන නැමැති නියාමකවරයෙකි.ගල්කිස්ස මහේස්ත්‍රාත් අංක 2 අධිකරණයේ කැඳවූ රථවාහන නඩුවක වැරදිකරු වූ තරුණයකුට දඩ නියම කිරීමෙන් පසු අදාළ දඩය ගෙවා නිදහස් කර ගන්නා තෙක් අධිකරණයේ සිර මැදිරිය තුළට නොදා පිටතින් අසුන්ගෙන සිටීම සඳහා සංතෝසම් මුදලක් බලෙන් ලබා ගැනීමට තැත් කළේ යැයි, විත්තිකාර තරුණයාගේ මවුපියන්ගෙන් ගල්කිස්ස පොලිසියට ලැබුණු පැමිණිල්ලක් මත සහකාර නියාමකවරයා අත්අඩංගුවට ගෙන රක්ෂිත බන්ධනාගාරගත කර තිබුණි.